લોકપ્રિય મેસેજિંગ એપ Whatsappના કો- ફાઉન્ડર બ્રાયન એક્ટને શુક્રવારે સૂચના અને પ્રસારણ મંત્રી રવિશંકર પ્રસાદની મુલાકાત લીધી હતી. આ બેઠક દરમ્યાન એ બાબત પર વિચાર વિમર્શ થયું કે કેવી રીતે કંપની દેશમાં ડિજિટલ કોમર્સ ક્ષેત્રમાં યોગદાન આપી શકે છે. એક્ટન Whatsappની આઠમી વર્ષગાઠ પર દિલ્હીમાં હાજર હતા. આજે Whatsapp પર દુનિયામાં દર મહિને 1.2 બિલિયન યૂઝર્સ એક્ટિવ રહે છે. જેમાં 200 મિલિયન યૂઝર્સ માત્ર ભારતમાં જ છે. એટલે કે ભારત Whatsapp માટે દુનિયાનું સૌથી મોટું બજાર છે.